Dofri sækir um rannsóknarleyfi á náttúruverðmætum Í opnu bréfi Dofra Hermannssonar til umhverfisráðherra sem birtist í Lesbók Morgunblaðsins í dag sækir hann um rannsóknarleyfi á tíu náttúruperlum Íslands . Umsóknin felur í sér að staðið verði að rannsóknum á þeirri auðlind sem felst í „ núverandi náttúruverðmætum “ . Máli sínu til stuðnings og til skýringar umsókninni , sem markar tvímælalaust tímamót , nefnir Dofri „ lög um auðlindir í jörðu “ þar sem hægt er að sækja um leyfi til iðnaðarráðherra til rannsókna á hvers konar auðlindum sem vinna má úr jörðu s.s. jarðefnum , orku sem vinna má úr jarðhita og virkjanlegu rennandi vatni . Sá aðili sem fær leyfi til orkurannsókna hefur samkvæmt lögum þessum jafnframt forgöngu um einkarétt á nýtingu auðlindarinnar , komi í ljós að nýting hennar sé arðbær . Hins vegar virðist sem auðlindalögin líti ekki á náttúruperlur landsins sem auðlind . Þar skþtur skökku við því færa má fyrir því góð rök að á mörgum náttúrufarslega verðmætum svæðum sem jafnframt eru nýtanleg til orkuframleiðslu sé verndun þeirra og nýting sem samræmist henni besta nýting svæðisins . Þessi frábæra hugmynd Dofra fær vonandi góðar undirtektir umhverfisráðherra , enda mikið í húfi að fjölbreyttari nýting en orkunýting verði viðurkennd sem tekjulind enda leikur ekki nokkur vafi á því að stórfengleiki íslenskrar náttúru er það sem við þurfum til hagsældar í landinu til lengri tíma litið . Það er það sem ferðamenn sækjast fyrst og fremst eftir , og er þar með undirstaða fyrir alla þá fjölmörgu aðila sem tengjast ferðaiðnaði beint og óbeint , þar með talin viðskipti á öllum sviðum . Að ekki sé minnst á hið eiginlega þjóðarstolt okkar innfæddra , sem byggist að mjög miklu leiti á náttúru landsins . Stolt og virðing fyrir landinu eru hin raunverulegegu auðæfi og á þeim byggist vilji okkar til að harka hér á norðurhjara . En þetta þarf allt að meta til fjár ekki satt og kominn tími til að vísindalegar rannsóknir verði gerðar og komist verði að réttri niðurstöðu með virðið og þar með krónutöluna . En þá þarf líka að líta og reikna til framtíðar , hundruðir og þúsundir ára fram í tímann ( og lengur ) og helst geta séð fyrir um þróunina sem verður á því tímabili , þ.e. um ókomna framtíð . Eru reikniaðferðir nútíma tölfræði og hagfræði þess yfirleitt megnugar að fást við slíka útreikninga ? Erum við komin að takmörkum okkar þegar kemur að útreikningum á virði náttúrunnar ? Það svíður að hugsa um takmarkanir mannshugans en verum raunsæ ! - Við erum kannski bara fær um að reikna út virði orkufyllerísins yfir eina mannsævi . Það virðist vera nógu erfitt að reikna rétt þar . Ljóst er að Dofri þarf her vísindamanna , listamanna og hagfræðinga með sér í verkefnið og ekki ljóst hvaðan fé fæst til þess , en Grasagudda óskar honum velfarnaðar með umsókn sína og bíður spennt eftir niðurstöðum . - Dofri Hermannsson er sitjandi varaborgarfulltrúi í borgarstjórn Reykjavíkur fyrir Samfylkinguna . Brennisteinsfjöllum , Torfajökulssvæðinu , Langasjó , Ölkelduhálsi , Grændal , Skjálfandafljóti , Jökulsám Skagafjarðar , Jökulsá á Fjöllum , Kerlingafjöllum og Þjórsárverum .